യുവാക്കളെ ലക്ഷ്യമിട്ട് മദ്യമാഫിയ അനങ്ങാതെ അധികൃതര് മല്ലപ്പള്ളി : ചുങ്കപ്പാറ കോട്ടാങ്ങല് പ്രദേശങ്ങളില് അനധികൃതമദ്യവില്പനയും നിരോധിത ലഹരി ഉല്പന്ന വിപണന കേന്ദ്രങ്ങളും വര്ധിക്കുന്നതായി പരാതി. യുവാക്കളാണ് ഇത്തരം കേന്ദ്രങ്ങളുടെ നടത്തിപ്പുകാരായി പ്രവര്ത്തിക്കുന്നത്. കോട്ടാങ്ങല് ജങ്ഷന്, കടൂര്ക്കടവ്, ചുങ്കപ്പാറ, സി.കെ റോഡ്, പൊന്തന് പുഴ റോഡ്, ചാലാപ്പള്ളി റോഡില് സി.എം.എസ് പടി ബസ് സ്റ്റാന്ഡ് എന്നിവിടങ്ങളില് റോഡിെന്റ വശങ്ങളിലാണ് ലഹരി ഉല്പന്ന വില്പന കേന്ദ്രങ്ങളും മദ്യപാനവും പൊടിപൊടിക്കുന്നത്. കഞ്ചാവ് ഉള്പ്പെടെ ലഹരി ഉല്പന്നങ്ങള് ഈ കേന്ദ്രങ്ങളില് യഥേഷ്ടം ലഭിക്കുന്നു. ഇരുചക്ര വാഹനങ്ങളിലും ഓട്ടോറിക്ഷകളിലും ആവശ്യക്കാര്ക്ക് മദ്യവും മറ്റ് ആവശ്യ സാധനങ്ങളും എത്തിച്ചു നല്കാനും യുവാക്കളുടെ സംഘങ്ങള് സജീവമായി പ്രവര്ത്തിക്കുന്നുണ്ട്. റോഡിെന്റ വശങ്ങളില് വാഹനത്തില് വില്പനയും മദ്യപിക്കുന്നതിനുള്ള അവസരവും ഒരുക്കി കൊടുക്കുന്നുണ്ട്. സന്ധ്യ കഴിഞ്ഞാല് ചില പ്രദേശങ്ങളില് യുവാക്കളുടെ വലിയ നിര തന്നെയുണ്ടാകും. വലിയ ലാഭമാണ് യുവാക്കളെ ഇതിലേക്ക് ആകര്ഷിക്കുന്നത്. പൊലീസ് എക്സൈസ് അധികൃതരുടെ അനാസ്ഥയാണ് ഇത്തരം സംഘങ്ങള് പെരുകുന്നതിന് കാരണമെന്നാണ് നാട്ടുകാരുടെ പരാതി. പൊലീസ് പട്രോളിങും പരിശോധനകളും കര്ശനമാക്കണമെന്ന ആവശ്യം ശക്തമായി.